**Aktuell artikkel:** Denne artikkelen omhandler en aktuell hendelse. Vær ekstra oppmerksom på at innholdet kan være utdatert eller feilaktig, og at hyppige redigeringer kan forekomme.

**Straffesaken mot Donald Trump i Georgia** (amerikansk-engelsk: *The State of Georgia v. Donald J. Trump, et al.*) er en pågående straffesak mot Donald Trump, USAs 45. president, og 18 medsammensvorne. Straffesaken angår påståtte forsøk på å omgjøre presidentvalget i Georgia 2020.

Trump ble siktet for å fremme falske påstander om valgfusk under presidentvalget i USA 2020. Han forsøkte direkte å omgjøre valgresultatet gjennom en sammensvergelse hvor falske valgmenn skulle skapes. I månedene etter valget, ringte Trump Georgias Secretary of state Brad Raffensperger (f. 1955) og ba ham «om å finne 11,780 stemmer». En liten gruppe som handlet på Trump's befaling ransaket og beslagla stemmesedler i Coffee County.

Trump og hans støttespillere anklaget også *Dominion Voting Systems*, et selskap som leverer maskinvare og programvare for elektronisk avstemning, for å delta aktivt i valgfusk. *Fox News* og Dominion inngikk den 18. april 2023 et forlik der *Fox News* måtte betale Dominion 787,5 millioner amerikanske dollar for å spre slike anklager.

I februar 2021 begynte distriktsadvokaten Fani Willis (f. 1971) i Fulton County en etterforskning av forholdene. Den 14. august 2023 ble Trump tiltalt for organisert kriminalitet av en storjury, sammen med 18 støttespillere og medsammensvorne.

Fra 22. til 25. august ble alle tiltalte arresterte. De ble alle løslatte mot kausjon, med unntak av Harrison Floyd. Det ble tatt fingeravtrykk av dem og arrestfoto ble tatt. Høyden og vekten ble målt. Det er første gang i historien at det er tatt arrestfoto av en tidligere president. Trump ble løslatt mot en kausjon på 200 000 amerikanske dollar.

Tiltalen
--------

Den 14. august 2023 besluttet en storjury i Atlanta i Fulton County i Georgia å tiltale Trump og 18 støttespillere og medsammensvorne. Tiltalen nevner 30 støttespillere som ikke er tiltalte og legger frem 161 handlinger som dannet en kriminell konspirasjon.

#### Tiltalte

Tiltalen navngir 19 tiltalte:

* Donald Trump
* Rudy Giuliani
* John Eastman
* Mark Meadows
* Kenneth Chesebro
* Jeffrey Clark
* Jenna Ellis
* Ray Smith III
* Robert Cheeley
* Michael Roman
* David Shafer
* Shawn Still
* Stephen Lee
* Harrison Floyd
* Trevian Kutti
* Sidney Powell
* Cathleen Latham
* Scott G. Hall
* Misty Hampton

De er alle tiltalt for å ha krenket Georgia's *Racketeer Influenced and Corrupt Organizations* (RICO) Act på minst en eller annen måte.

I forkant av rettsmøtet skrev *The Wall Street Journal* at Fani Willis var ventet å ta i bruk «mafialoven» (RICO) som ble innført i 1970 for å felle mafiabosser i USA. Loven er rettet mot «racketeering», eller organisert kriminalitet. «Racketeering» blir ofte drevet av en gruppe, der svindel blir utført gjennom utpressing eller trusler. Et eksempel på dette er når bedriftseiere i et område må betale lokale kriminelle for å unngå å bli angrepne eller få eiendelene sine ødelagt.

Det er en overlapping med den føderale tiltalen mot Trump som ble utstedt 1. august 2023 (to uker tidligere). I den føderale tiltalen var Giuliani medsammensvoren #1, Eastman var #2, Powell var #3, Clark var #4 og Chesebro var #5.

Donald Trump har 13 anklager mot seg. Den mest alvorlige er for organisert kriminalitet (racketeering), tre tilfeller av å oppfordre offentlige tjenestemenn til å bryte sin ed, seks tilfeller av å konspirere sammen med andre ved å utgi seg som offentlig tjenestemann, forfalskning, falsk forklaring og å levere falsk dokumentasjon. Trump er også anklaget for selv å ha levert falsk dokumentasjon og to tilfeller av falsk forklaring.

Trump var i august 2023 anklaget for 91 straffbare forhold fordelt på fire saker.

#### Før rettssaken

Da tiltalen ble offentliggjort, fortalte distriktsadvokaten i Fulton County, Fani Willis, til journalister at hun ville foreslå en rettssak innen de neste seks måneder, og ville prøve rettssak mot alle 19 sammensvorne samtidig. De måtte overgi seg innen 25. august kl 12. 24. august meldte Trump seg for politiet, og var 20 min i Fulton County Jail før han slapp ut mot kausjon på 200000$. Tump returnerte til Twitter ved å poste bildet med teksten: "Valginnblanding. Aldri overgi seg!"

Referanser
----------

1. ↑  Bailey, Holly; Gardner, Amy (14. august 2023). «Trump charged in Georgia 2020 election probe, his fourth indictment». *The Washington Post*.
2. ↑  Fausset, Richard; Hakim, Danny (14. august 2023). «Grand Jury Hears Hours of Testimony in Election Interference Case». *The New York Times*.
3. 1 2  Oda Eggesbø Ottesen, Synne Malen Sandven, Andreas Krantz: Trump og 18 andre tiltalte for organisert kriminalitet, nrk.no/NTB, 15. august kl 18:49, oppdatert 15. august kl 8:53
4. ↑  Leinz, Vales; Sangal, Aditi; Vogt, Adrienne (15. august 2023). «Donald Trump and 18 others were indicted in Georgia yesterday. Here's what you need to know». *CNN* **(engelsk)**. Besøkt 15. august 2023.
5. ↑  Visser, Nick (15. august 2023). «Trump Furious On Truth Social After Fourth Indictment, This Time In Georgia». *HuffPost* **(engelsk)**. Besøkt 15. august 2023.
6. ↑  Fulton County Superior Court 2023, s. 1-2. sfn error: no target: CITEREFFulton\_County\_Superior\_Court2023 (help)
7. ↑  «READ: Trump indictment in Fulton County, Georgia, probe» **(engelsk)**. CNN Politics. 15. august 2023.
8. 1 2  Kimball, Kevin Breuninger,Dan Mangan,Amanda Macias,Spencer. «Trump indictment: Here’s what’s next for the case in Georgia». *CNBC* **(engelsk)**. Besøkt 16. august 2023.
9. ↑  «Fulton County district attorney says her office will propose Trump election trial to happen within the next 6 months» **(engelsk)**. CNN. 15. august 2023.
10. ↑  Murray, Sara (15. august 2023). «Fulton County DA said she intends to try all 19 defendants together» **(engelsk)**. CNN.
11. ↑  «Defendants have until noon on August 25 to "voluntarily surrender", Fulton County DA says» **(engelsk)**. CNN. 16. august 2023.